Kārlis Vanags

Kārlis Vanags (1883—1942) bija latviešu banku darbinieks. Latviešu zemnieku savienības biedrs, Tautas padomes deputāts (1918). Valsts kases pārvaldnieks, Valsts kases departamenta direktors (1919—1922). Latvijas Bankas  galvenais direktors (1927—1940).

 Dzīvesgājums 
Dzimis 1883. gada 29. martā Smiltenes pagastā zemnieku ģimenē. Studēja Rīgas Politehniskajā institūtā, pēc tam 1916. gadā sāka strādāt Rīgas latviešu kredītiestādēs.

1918. gada 17. novembrī viņu ievēlēja par Tautas padomes deputātu, piedalījās Latvijas valsts pasludināšanas aktā 18. novembrī. 1919. gadā viņu iecēla par Valsts kases pārvaldnieku, vēlāk – par Valsts kases departamenta direktoru. Kopš 1923. gada K. Vanags bija Latvijas Bankas galvenā direktora vietnieks, pēc tam galvenais direktors.Valsts kasei – 90. Valsts kases vēsture un attīstība 

Pēc Latvijas okupācijas 1940. gadā atlaists no amata un 1941. gada 14. jūnija deportācijas laikā aizvests uz PSRS. Ieslodzīts Usoļlaga soda nometnē, nošauts 1942. gada 9. jūnijā.nekropole.info

 Atsauces 

Kategorija:1883. gadā dzimušie
Kategorija:1942. gadā mirušie
Kategorija:Smiltenes novadā dzimušie
Kategorija:Latviešu zemnieku savienības politiķi
Kategorija:Tautas padomes locekļi
Kategorija:Padomju represiju upuri